SUPER ORIGINS BRIE LARSONOVÁ
Keď som vyrastala, ako dieťa som mala rada komiksy.
S rodinou sme hrávali kartovú hru Quarters.
Na začiatok dostanete pár centov. Ide o to, koľko stavíte.
Pre mňa to bola skvelá hra,
lebo keď som si kupovala komiksy,
stáli možno 75 centov alebo 1,50 dolára.
Takže keď som tú hru vyhrala,
šla som si kúpiť komiks,
alebo aj dva, ak to boli staršie komiksy.
Veľmi ma inšpirovali ženy, ktoré som videla v komiksoch,
že bojovali proti netvorom
a súčasne aj s osobnými problémami.
Je ohromné môcť sa s tým stretnúť v mladom veku.
Som nezastaviteľná
Som Porsche bez bŕzd
Som neporaziteľná
Vyhrám každú hru
Som taká silná
Na hranie nepotrebujem batérie
Som sebaistá
Dnes som nezastaviteľná
Nezastaviteľná
SUPERHRDINKY MARVELU
V histórii komiksov Marvel
boli naozaj úspešné, silné ženské postavy,
ako Neviditeľná žena,
Black Widow, Storm,
Gamora, Scarlet Witch,
Shuri a Carol Danversová.
Carol Danversová bola vytvorená začiatkom 60. rokov
a bola dôstojníčkou vzdušných síl.
KELLY SUE DECONNICKOVÁ
A stále existovala ako postava v pozadí.
A potom, v roku 1977,
Gerry Conway a jeho vtedajšia manželka Carla
urobil z Carol Ms. Marvel.
ÚŽASNÉ PRVÉ VYDANIE!
NABITÉ AKCIOU!
Dostala schopnosti
a bol to úmyselný feministický krok.
NIE SOM LEN MS. MARVEL, SOM CAROL DANVERSOVÁ!
VIEM, KTO SOM!
V nasledujúcich desaťročiach bola Carol Danversová
jednou z najpopulárnejších superhrdiniek, ktoré existovali.
A v roku 2012 sme sa rozhodli,
že je načase jej postavu zmeniť.
Autorka komiksov Kelly Sue DeConnicková
z nej vytvorila príťažlivú a silnú emancipovanú bojovú pilotku.
A vtedy sa stala Captain Marvel.
Fanúšikovia milovali novú Carol, takže bola jasnou voľbou
pre prvý film so ženou v hlavnej úlohe v Marvel Cinematic Universe.
Táto iterácia Captain Marvel je jedinečná.
Jej história v komikse je komplikovaná
MARY LIVANOSOVÁ
a prešla mnohými iteráciami.
Mám pocit, že sa nám naozaj podarilo
vziať to najlepšie a vytvoriť niečo pôsobivé.
Marvel urobil neuveriteľný skok vpred
vo vývoji ženských postáv a ich uvedení na plátno.
Myslím, že bolo pre nás dôležité rozpovedať jej príbeh,
lebo je jednou z najmocnejších, ak nie tou najmocnejšou superhrdinkou,
akú máme.
S Captain Marvel
som vedela, že vytvárame postavu,
ktorá bude ešte výnimočnejšia
ako väčšina postáv, ktoré sme doteraz videli.
Takže pre mňa bolo ešte dôležitejšie
nájsť herečku, ktorá by k úlohe pristupovala realisticky,
a Carol Danversovú zakotvila v realite, v jej ľudskosti.
Sama Captain Marvel, Brie Larsonová!
Pre mňa je perfektnou Carol Danversovou,
lebo je to úžasná herečka, ktorá dokáže čokoľvek.
Je zábavná.
Teraz ste kapitánka.
Vždy som ňou bola. Len ste to nevedeli.
Je dramatická.
-Čo ste mi urobili? - Je to ako zlá halucinácia, však?
K svojej práci pristupuje
s nasadením, ktorému sa nič nevyrovná.
Akcia! Jeden a dva a postoj! Pekné!
A mala vášeň pre túto rolu.
SOM CAROL DANVERSOVÁ
Keď som sa chystala hrať Carol, prečítala som si komiksy
a dozvedela som sa veľa o tom, kto je Carol.
BRIE LARSONOVÁ
Carol Danversová je zaujímavá postava,
lebo je jednou nohou na Zemi a druhou v kozmickej aréne.
Keď sa prvýkrát stretneme s Carol Danversovou, vidíme ju ako Vers,
Kree bojovníčku, ktorá si nespomína na svoj ľudský pôvod.
Ale keď sa vráti na Zem,
zistí, že Carol Danversová a Vers
sa od seba až tak nelíšia.
Carol Danversová je vo svojej ľudskej podobe pilotkou letectva,
neuveriteľne úspešnou v tomto odbore.
Skutočnou tvrďáčkou.
Pri výbuchu
príde o pamäť
a získa schopnosti.
Postupne sa v príbehu filmu
dozvie, kým bola.
DEBBIE BERMANOVÁ
Jej posledným krokom je zistiť, kým chce byť.
Vedela som to! Všetci vraveli, že si mŕtva!
Nie som tá, za koho ma považuješ.
Myslím, že Carol Danversová je najmocnejšia postava
s najväčšími schopnosťami celom Marvel Universe.
NICOLE PERLMANOVÁ SPOLUAUTORKA | CAPTAIN MARVEL
Ale je aj obyčajná osoba.
A myslím, že na superhrdinkách
je okrem iného veľmi dôležité,
že hrdinstvo je pre každého.
Všetci sa chceme inšpirovať a byť najlepšími verziami seba samých.
Som len človek.
Jeden z najsilnejších odkazov, ktoré predstavuje Captain Marvel,
je neschopnosť prijať „nie“.
Ako keď spadne,
jej sila vychádza z toho, že naučila znova vstať.
A práve s tým sa stotožňujem.
Priťahovala ma húževnatosť postavy Captain Marvel,
považujem ju za inšpiratívnu.
Jedna z hlavných vlastností Carol je,
že sa postaví aj po chybách, ktoré urobila.
A to si na nej ako vzor pre ostatných
naozaj cením.
Môže byť arogantná.
Môže povedať niečo zlé.
Nedáva si servítku pred ústa, ale stojí si za tým,
a to je podľa mňa naozaj dôležité
oveľa viac, než sa snažiť dosiahnuť nejakú dokonalosť.
Carol Danversová je ako postava tá,
ktorá sa vždy pozerá na hviezdy.
Nie je to len ženská protagonistka.
Má výraznú osobnosť.
Nasaďte si ju.
-Čo to je? - Logo S.H.I.E.L.D.
Pomáha to, že na oblečení ukazujete svoju identitu, utajiť vašu prácu?
Mladé dievčatá ju považujú
za skutočnú a obdivuhodnú, stotožňujú sa s ňou.
Ak by ste sa ma spýtali pred pár rokmi, povedala by som:
„Sme také odlišné.“
Bol som introvertka s astmou
a naozaj si to protirečilo s tým, kto podľa mňa Carol je.
Ale teraz, keď ju hrám,
sa s ňou cítim byť skôr prepojená ako nie.
K jej najsilnejším momentom patria tie,
keď je Carol na dne, keď je najslabšia.
V tých chvíľach som naozaj cítila, že mi pripomína mňa.
Jej príbeh vo filme je o tom,
ako sa vyrovnáva s tým, že je kontrolovaná.
Myslí si, že je predurčené, kým má byť.
- Minulosť musíš nechať tak. - Svoju minulosť si nepamätám.
Vyvoláva v tebe pochybnosti a potom si zraniteľná.
Myslím si, že keď Yon-Rogg vraví Captain Marvel,
že nie je dosť dobrá, že emócie jej bránia dostať z nej to najlepšie,
že jej zraniteľnosti ju oslabujú,
dokonale to zachytáva to, čím si prechádzame.
Pre bojovníka je emócia to najnebezpečnejšie.
Ale v celom filme
vidíme Carol búriť sa proti tomu:
„Moje emócie sú moje.“
Dokážeš ovládnuť svoje emócie dosť dlho na to, aby si sa mi postavila?
Alebo ťa premôžu tak ako vždy?
Verím, že keď si Carol uvedomí, že jej moc spočíva v jej emóciách,
je to naozaj silný bod sebapoznania,
kde sa ju kmeň Kree snaží presvedčiť, že je len slabý človek,
a ona si uvedomí, že ju celý čas obmedzovali
a že má v sebe oveľa väčšiu moc.
Nemusím ti nič dokazovať.
Zvrat nastane, keď si uvedomí,
že musíte byť empatický.
Musíte prijať svoje emócie.
Práve vaša schopnosť súcitiť ostatnými je to, čo vás robí silnými.
A myslím si, že Carol Danversová zistí,
že jej láska k iným ľuďom
a jej súcit je to, vďaka čomu sa stáva
najmocnejšou osobou vo vesmíre.
SILA SVORKY
Kde máš hlavu?
V oblakoch. A ty?
Na ramenách. Ukážeme týmto chlapcom, ako sa to robí.
Na Captain Marvel okrem iného milujem,
že v tom filme nie je žiadna romantika.
Nebol dôvod mužského náprotivka,
VICTORIA ALONSOVÁ
lebo by to do príbehu nič neprinieslo.
Máme tu jedno z najlepších priateľstiev v celom MCU.
V tomto filme
je najväčšou láskou jej života jej najlepšia priateľka.
To teraz naozaj si?
Neviem.
A je v tom pokora, lebo si uvedomíte, že láska nemusí byť romantická.
Môže to byť hlboké priateľstvo.
Nie. Ťažké bolo prísť o najlepšiu priateľku.
Čo ak je žena len priateľka inej žene
a navzájom im to stačí?
ZOE SALDANOVÁ
Navzájom majú pocit, že si jedna druhej stačia.
Carol a Maria majú medzi sebou naozaj zdravú
IMAN VELLANIOVÁ KAMALA KHANOVÁ/MS. MARVEL
vzájomnú lásku a dôveru.
Boli jediné, ktoré tam navzájom pre seba boli, keď sa veci skomplikovali.
Moja najlepšia priateľka,
ktorá ma ako jediná podporovala ako matku a pilotku
Poď sem. Poď sem, dievča.
Je to v pohode.
Každý má ťažkosti
a všetci musíme nájsť spôsob, ako sa s nimi vysporiadať...
ANNETTE BENINGOVÁ DR. WENDY LAWSONOVÁ
či už prostredníctvom podpory,
našej rodiny, našich blízkych, priateľov.
Ste hore skoro ráno.
Vlastne som ani nespala.
Nedokážem spať, keď ma čaká práca. Tiež to poznáš?
Lietanie pre mňa nie je práca.
Doktorka Wendy Lawsonová je skvelá vedkyňa,
kto sa veľmi zaujíma a snaží byť pre Carol mentorkou.
Nechceme bojovať vo vojnách.
Chceme ich ukončiť.
Postava Lawsonovej je niekto,
kto nie je matkou Captain Marvel,
ani sestrou či priateľkou,
ale je to niekto, kto ju napriek tomu veľmi intenzívne formuje.
Som staršia vedkyňa, ktorá povzbudzuje mladých pilotov,
aby pracovali na svojich zručnostiach,
aby sa stali skvelými v tom, čo robia,
a aby spoznali silu, ktorú majú v sebe,
a nebáli sa vlastného potenciálu.
Vždy som to mala v sebe,
lebo moja mama bola taká úžasná.
Je to stále moja hrdinka. Má 92 rokov.
Vždy bola veľmi inteligentná, odhodlaná,
zaujímavá, vzdelaná žena, a stále ňou je.
V živote som mala aj ďalšiu hrdinku, ktorou bola žena,
ktorej som strážila deti, keď som mala 12, 13 rokov.
Stali sme sa priateľkami
a ako som bola trochu staršia, naučili sme sa spolu potápať.
A odvtedy sme veľmi drahé priateľky.
Všetci potrebujeme v živote takéto postavy,
či sú to naše mamičky, či učiteľky,
naše tety či babičky.
Všetci potrebujeme vedenie a povzbudenie.
Všetci potrebujeme podporu.
Je jedno, kto ste.
Potrebujete niekoho, kto vám povie to,
čo doktorka Lawsonová hovorí Captain Marvel:
„Máš v sebe silu.
„Musíš si k nej len nájsť cestu.“
ĎALEJ, VYŠŠIE, RÝCHLEJŠIE... SILNEJŠIE
Áno. No tak.
Páni.
Pred začatím filmu
som mala najväčší strach z mojich fyzických schopností.
Pre tento film som veľa trénovala,
čo sa nezaobišlo bez pádov.
Kaskadérske kúsky, bojový tréning, šmyknete sa a ste na zemi.
A pre mňa je život presne taký.
Keď siahnete na svoje limity, keď sa bojíte,
keď otestujete svoje schopnosti, ste silnejší, vyšší, väčší,
než ste si mysleli.
A akcia!
Na fyzickej premene je zaujímavá duševná premena.
Zistila som to pri mŕtvom ťahu.
Nedokázala som dvihnúť cez 90 kíl.
Celé mesiace mi to nešlo.
Len som sa trápila
a vždy, keď som šla zodvihnúť tú váhu,
zamrzla som a nedokázala som to.
A zrazu som sa dostala na 97 kíl,
lebo mi môj tréner zaklamal a povedal, že je to len 79 kíl.
Vtedy som si začala uvedomovať, že to všetko je len v hlave.
A pusti!
Poď. Ideš! Do toho!
Od Carol som sa veľa naučila.
Naučila som sa,
že som oveľa silnejšia, ako som si myslela.
Päť, štyri...
Som fyzicky oveľa silnejšia,
psychicky som oveľa silnejšia.
Som vo svojom tele celkom spokojná.
Preto milujem svoju prácu, tlačí ma až na okraj.
NÁRODNÝ PARK GRAND TETON
Cítila som sa dosť vyčerpaná, len keď som si šla vziať kávu do stanu, takže...
Neviem, ako to pôjde,
ale budem sa snažiť naozaj, naozaj tvrdo.
Fyzický tréning mení spôsob, ako veci vidíte.
Mení to spôsob, akým vnímate svet a Carol je extrémne sústredená.
Je veľmi vnímavá.
A keď som si toto vsugerovala do hlavy,
keď som si počas tréningu každý deň vyčistila hlavu,
pomohlo mi to priviesť ju k životu.
Pomohlo mi to v tejto úlohe,
Carol bola mojím vodiacim svetlom.
Neviem, koľko z toho by som urobila bez toho, aby som do toho
bola dotlačená.
Neverím, že som to dokázala.
Pred začatím filmu
som sa lietania bála, jemne povedané.
Ale veľa som sa naučila počas času stráveného vo vzdušných silách.
Mala som to potešenie stretnúť prvú ženskú pilotku vo vzdušných silách.
Toto je generálka Leavittová, legenda.
MAJ. GEN. JEANNIE LEAVITTOVÁ
Legenda!
Je niečo, čo nedokážete urobiť v porovnaní s mužskými kolegami?
Myslíte si, že máte vytrvalosť v boji jeden na jedného?
Áno, pane. Absolvujem rovnaký tréning ako moji mužskí kolegovia.
1993 PRVÁ ŽENSKÁ PILOTKA STÍHAČKY
Doteraz som nemala žiadne problémy
a teším sa na výzvu lietať v stíhačke F-15E.
Aké by to bolo lietať?
Nikdy som to nerobila.
Sem poletíme, skúsime nejaké bojové triky.
Neviete si predstaviť, aké je byť v G-force,
kým to osobne nezažijete.
Leteli sme späť a turbulencie ma dostali.
Hrozné. Príšerné.
Som pripútaná, no aj tak stále poskakujem.
Hovorím si: „Koniec. Ten film nenatočím. Toto je môj koniec.“
A spomínam si, ako moja pilotka hovorí s vežou:
„Máme tu nejaké turbulencie.“
A počula som hlas z veže: „Ako by ste tie turbulencie opísali?“
A ja si myslím: „Tie najhoršie!“
A ona hovorí: „Mierne.“
A ja že: „No dobre.“
Uvedomila som si, že tieto lietadlá dokážu
bez námahy vo vzduchu šialené manévre.
A odvtedy lietam úplne v pohode.
ŽENY ZA CAPTAIN MARVEL
V komiksoch sa Caroline kostýmy veľakrát menili.
No v reálnom živote to nebolo najpraktickejšie.
Mám pocit, že jej oblek by mal dávať zmysel,
najmä ak letí vo vesmíre
a bojuje proti podivným tvorom.
Mal by ju chrániť a mal by mať účel.
Ako vyzerám?
Kostým bol vlastne obrovskou súčasťou,
prečo som sa na ten film tak tešila.
Kostým na obrazovke je dôležitý,
lebo hneď si urobíte názor na postavu,
podľa toho, čo má na sebe.
A tak sme s Brie obe súhlasili,
že musí vyzerať ako uniforma,
no napriek tomu ako uniforma na ženskom tele.
Nebol dôvod, aby bol prehnane gýčový.
Je to všetko o vnútornej sile.
Naozaj sa chceme uistiť, že keď sa ženské superhrdinky v MCU
postavia vedľa mužov,
budú mať rovnako tvrďácke uniformy ako oni.
TRINH TRANOVÁ
Má reprezentovať ich zručnosti a vlastnosti,
nie nevyhnutne ich telo.
Naozaj sme hovorili o tom, že nemá vyzerať príliš sexy.
Pracovala som so skvelou vizážistkou Hebe Thorisdottirovou,
ktorá prišla so skvelým nápadom, ako by mala Brie vyzerať.
Som kaderníčka tretej generácie.
CAMILLE FRIENDOVÁ
Celý život som sa hrala s vlasmi.
Dôverne viem, ako vyzerali vlasy v 90. rokoch.
Pozreli sme si fotky z čias rokenrolu.
Pozreli sme sa na Stevie Nicksovú. Na Joan Jettovú.
Na všetky tie dievčatá
z vlasovej éry rokenrolu.
Musím povedať, že v 90. rokoch
vlasy neboli také úchvatné.
Ale viete čo?
Myslím, že sme pri tom odviedli dobrú prácu.
Myslím, že je pre ženy veľmi dôležité
vidieť trúfalé zobrazenie
ženskej moci a slávy.
Ženám sa často hovorí,
ako si majú udržať svoju moc a ako ju vyjadrovať, ako aj to, čo je vhodné.
Myslím, že v Marvel Universe
dokážeme vidieť ženy, ktoré svoju moc ovládajú.
A teraz!
Chceme, aby ste to zmenili.
ANNA BODENOVÁ
Hej. To sa nám páči, chceme to tak nechať.
Párkrát sa pozri na Brie.
Je pekné, keď sa na ňu pozrieš.
Dobre.
Anna je úžasná, inšpirujúca
AKIRA AKBAROVÁ MONICA RAMBEAUOVÁ | 11 ROKOV
ako režisérka.
Vedela, čo chce, a ja na to: „Je to úžasná režisérka.“
Po natáčaní som začala premýšľať,
že keď vyrastiem, chcem sa stať režisérkou ako ona.
Je veľmi dôležité, aby boli ženy v zákulisí,
ako aj pred kamerou, pretože to svedčí o tom všetkom, čo robíme.
O príbehoch, ktoré rozprávame, o spôsobe, akým ich rozprávame,
o perspektíve, ktorou ich sledujeme.
Milujem každého z vás a nie je to len preto, že mi je teplo
a vypotila som všetku vodu a mala som dva glgy šampanského.
Naozaj si vážim každého jedného z vás.
Naozaj. Dobre.
Poďme dokončiť tento film!
Patrila som k tým deťom, ktoré vždy milovali filmy.
Vždy som ich chcela natáčať.
Bolo to mojou súčasťou.
Milujem proces strihania.
Presne vtedy sa dostanete na vysokú úroveň rozprávania príbehu,
DEBBIE BERMANOVÁ STRIH | CAPTAIN MARVEL
kde vytvárate celý príbeh, postavy.
Ako strihačka
pri strihu prvého filmu vedeného ženami od Marvelu,
som určite cítila zodpovednosť za to, aby sme to natočili dobre.
Najsilnejší moment vo filme Captain Marvel je rovno na konci.
Keď sa Carol postaví
a povie: „Volám sa Carol.“
Volám sa Carol.
Jej superhrdinský moment, ako by ste to nazvali. Prevezme nad sebou kontrolu.
A bolo veľa záberov, ktoré Brie natočila,
ktoré obvykle vidíte
a ktoré sa považujú za správne, lebo to ste naučení očakávať.
Potom bol ďalší záber, kde jej pri replike stiekla po tvári slza.
Volám sa Carol.
A napadlo mi: „Nikdy som nevidela,
„že by v najsilnejšom momente
„superhrdinovi stekala po tvári slza. Musím to tam dať.“
Dala som to do strihu, no niektorí oponovali.
Ozývali sa hlasy: „Prečo plače?“
Odpoveď bola: „To je vlastne témou celého filmu,
„že môžeš byť emocionálny a zároveň aj mocný.“
A presne túto voľbu urobila Brie,
keď do toho dala všetko, čo Captain Marvel predstavuje.
ĎALŠIA GENERÁCIA
Mám pocit, že Marvel ide do úplne novej kapitoly.
Chystá sa toho tak veľa,
predstavuje to rôzne typy spoločenstiev a hlasov...
Keby tu stál môj otec, vypočúval by si ho takto?
vrátane seriálu Ms. Marvel,
ktorý bol inšpirovaný mojimi vlastnými životnými skúsenosťami.
Vyrastala som v Jersey ako hnedé dieťa.
Žila tam prevažne komunita bielych.
SANA AMANATOVÁ
Jediní hnedí ľudia v meste boli moji príbuzní.
A bolo to náročné.
Nikdy som nevidela dievčatá ani nikoho, kto by vyzeral ako ja
v televíznych seriáloch či časopisoch.
A ak ste aj náhodou videli v televízii niekoho tmavého,
boli to zvyčajne tí zlí.
Som moslimka. Som z Južnej Ázie.
A vyrastala som v čase, keď ľudia
skutočne nerozumeli, kto sú moslimovia.
Myslela som si, žeby bolo super mať superhrdinu, ktorý bojuje za nás.
Teraz tento svet ukážeme prostredníctvom seriálu Ms. Marvel.
Ms. Marvel je mladá žena menom Kamala Khanová.
Pochádza z Jersey City.
Je fakt inteligentná a veľmi nepredvídateľná
a má veľmi milujúcu rodinu.
Bez ohľadu na horu, ktorej čelíš, nemusíš jej čeliť sama.
Môžem byť zvláštna zajtra. Dnes chcem byť normálna.
VIDEO Z KONKURZU
Neviem. Nechápem, prečo je to pre mňa také ťažké.
Je zvláštne myslieť si, že by bola možnosť obsadiť
rolu Kamaly Khanovej niekým iným ako Imanou Vellaniovou.
Jej výkon na konkurze bol fantastický.
Aby sme mohli rozširovať naše obzory, stretnúť sa so zaujímavými ľuďmi,
uskutočniť náš skutočný potenciál a splniť si americký sen!
Ona je Kamala v reálnom živote.
A áno, toto je môj americký sen.
Boli by sme poctení, keby si hrala Kamalu Khanovú v seriáli Ms. Marvel.
Ešte to nedokážem spracovať.
Panebože!
Bol to prvý konkurz, na ktorom som kedy bola.
Ako dieťa som bola veľmi zmätená z toho, čo chcem robiť so svojím životom,
kým sa nenaskytla táto príležitosť.
Cítim veľkú lásku k tejto postave, preto som šla na konkurz.
Nechcela som byť herečkou, ale keďže to bola Ms. Marvel
a milovala som jej komiksy, nemala som na výber.
Moje 10-ročné ja by ma nenávidelo, keby som nešla na konkurz.
Milovala som čítanie komiksov.
Superhrdinov som si zamilovala, keď som mala asi desať.
Hneď vedľa nás je obchod s komiksami
a rodičia mi dávali mesačne vreckové 20 dolárov.
Minula som ich na komiksy.
Raz som si vybrala komiks Ms. Marvel
a hneď na to: „Hnedé dievča, kto to je?“
Bola som nadšená, zamilovala som sa do nej.
Keďže som nemala skoro žiadny iný vzor, potrebovala som to.
V komikse je Ms. Marvel najväčší fanúšik Captain Marvel.
Je ale super, že ju nechce len napodobniť.
Vidí silu Captain Marvel
a potom v sebe nájde vlastnú verziu.
Kamala je kreatívna a vášnivá, miluje Avengerov a píše fanfiction.
Cítim sa byť poctená, že som nerdka zastupujúca ostatných nerdov.
Do jej postavy vkladám veľa zo svojho reálneho života.
Kamala je pakistanská, je moslimská,
ale nič z toho ju nedefinuje.
Čo sa deje, Najaf?
Myslím si, že v seriáli je zobrazená veľká časť jej cesty.
Buďme úprimní. Nie sú to hnedé dievčatá z Jersey City, ktoré zachránia svet.
Ale iste.
Kamala predstavuje všetko, čo ju robí Kamalou.
Myslím si, že je to veľmi obdivuhodné.
Nehanbí sa za to, že je moslimka.
Význam toho, že Kamala je prvá moslimská superhrdinka,
je obrovský.
To je DNA Marvel,
uistiť sa, že príbehy sú reprezentatívne,
pretože Marvel sa snaží zachytiť skutočný svet,
ibaže tým najfantastickejším možným spôsobom.
VPLYV CAPTAIN MARVEL
Niekedy je film filmom a útek je zábava,
užijete si to a už sa nad tým ani nezamyslíte.
Captain Marvel však nie je len film.
Ten film zmenil to, čo si ľudia o sebe myslia.
Pamätám si, že keď som vyrastala,
nemala som žiadnu hrdinku, ku ktorej by som vzhliadala.
Ak sa ma spýtate, na žiadnu si nespomeniem, ak aj nejaká bola.
Ale teraz môžem povedať, že s Captain Marvel
môžu dievčatá vzhliadať
ku silnej žene a povedať: „Môžem byť ona.“
Volám sa Alyssa Carsonová.
ALYSSA CARSONOVÁ
Chcem sa stať astronautkou a mojou obľúbenou postavou je Captain Marvel.
Captain Marvel je moja obľúbená postava,
lebo vysiela dobré posolstvo,
že ženy môžu byť také silné, ako mužskí superhrdinovia.
Captain Marvel predstavuje odhodlanie.
A myslím si, že toto odhodlanie
rozhodne u mňa rezonuje, aby som pokračovala v mojich snoch.
Keď som bola malá, milovala som vesmír,
odkedy si pamätám.
Vždy som ním bola posadnutá a chcela som sa dozvedieť viac.
Nikto v mojej rodine nemá s vesmírom ani vedou nič spoločné.
Takže bolo veľmi bizarné, že som raz prišla
a začala klásť všetky možné otázky o vesmíre,
no neprestala som v tom.
Ako som rástla, čím viac som sa dozvedela, tým rástla moja posadnutosť.
Veľakrát som videla film Captain Marvel
a čím viac som ho videla,
tým viac ma to podnecovalo k tomu, aby som v tom pokračovala.
Momentálne študujem astrobiológiu.
A teším sa na to, že raz prispejem
k vede na Marse.
S Captain Marvel máme spoločnú zvedavosť.
Určite má veľmi zvedavú myseľ,
ale nakoniec
chce prispieť k niečomu väčšiemu ako je ona sama.
A to nás spája,
lebo keď sa pozrieme na misiu na Mars,
nejde len o to, že sa dostaneme na Mars.
Ide o všetky tie výhody vycestovania na Mars.
Nové technológie, nové zdroje,
ktoré môžu naozaj pomôcť s problémami, ktoré máme teraz na Zemi.
Myslím, že potrebujeme ženské superhrdinky,
lebo je veľmi dôležité vidieť iné silné ženy.
Captain Marvel povzbudzuje ďalšiu skupinu žien,
aby šli za svojimi snami a mali snáď aj rovnaké právomoci.
Obrovská hodnota filmov je v tom, že ukazujú ľuďom svet taký,
aký by mal byť,
SANJA HAYSOVÁ KOSTÝMY | CAPTAIN MARVEL
kde zvíťazí dobro a sila a inteligencia.
Z JAPONSKA CHCEM ŤA VIDIEŤ!
Dať každému tento neuveriteľný vzor,
deťom, mladým ženám, starším ženám.
Myslím si, že to má obrovský vplyv na kultúru
a mení sa tým spôsob, akým ľudia myslia.
Zastupuje nás niekto,
kto hrá a zobrazuje nás
ako niekoho úžasného.
A to sa často nestáva,
takže je pekné vidieť to na veľkom plátne.
Keď vyšiel tento film,
zápis žien do vzdušných síl vzrástol o 50 %.
Úplne nás zaskočila
kultúrna vlna, ktorá sa tým vytvorila.
A ja jednoducho milujem, že je to dievčenská sila
a že moje dievčatá môžu byť tým, čo chcú,
a že to stelesňuje.
Všetky dievčatá na svete sú silné.
Ona je pre dievčatá neuveriteľným vzorom.
Je naozaj úžasné vidieť také silné ženské vedenie.
Niekoho, ku komu možno vzhliadať.
Mladé dievčatá po celej krajine to uvidia a pomyslia si: „To by som mohla byť ja.“
Som Brie Larsonová a som Captain Marvel.
Dobre si uvedomujem skutočnosť, že som len nositeľkou konceptu.
Pre mňa to bola vždy hviezda.
Len som chcela tento symbol zosobniť. To bol môj cieľ.
Chcela som tú hviezdu zosobniť,
aby ten symbol niečo znamenal
a pomohol vám z ťažkej situácie
a dal vám silu, keď ju skutočne potrebujete.
Že sme slobodní.
Máme slobodu byť sami sebou.
Vidím ľudí s koženou bundou alebo kľúčenkou Captain Marvel
alebo odznakom s jej hviezdou.
Ak to má byť pripomienkou vnútornej sily a moci,
tak je to silný koncept.
Preklad titulkov: Barbora Belobradová